Betekenis van die begrip linksWysig
Liberaal in die skema van links tot regsWysig
Last edited on 7 April 2019, at 18:08 Chris de Burgh, ‘Spanish Train’ en Gretha Wiid | Netwerk24
R2,7 m. se Mandrax by weegbrug gekonfiskeer
’n Man is op die N7 naby Klawer in die Wes-Kaap vir die besit van sowat R2,7 miljoen se dwelms in hegtenis geneem. Die lisensie van sy sleepwa was ook ongeldig.
Swys: Bokke kom 1ste in WB-jaar
Die All Blacks is steeds die span wat geklop moet word in vanjaar se Wêreldbeker-toernooi in Japan.
Beseringspook slaan reeds by Bulle toe
Die Bulle se Superrugby-veldtog het nog nie eens begin nie en die span se beseringslys raak reeds langer.
Maria Sharapova het geweier om iets kwyt te raak toe sy Vrydag gevra is of wraak haar gemotiveer het ná al die uitlatings wat Caroline Wozniacki oor haar gemaak het.
Deur Annemarie van der Walt 18 Mei 2017 05:15
‘Hoe meer dinge verander, hoe meer bly dit dieselfde,” sug my geleerde vriendin oor ’n koppie cappuccino waarvan die room oor die kante gespoel het. Ek wag, want dis nie haar aard om met sulke holruggeryde gesegdes vorendag te kom nie. “Dink jy,” mymer sy dan verder, “Gretha Wiid luister soms na ‘Spanish Train’? Agterstevoor? Net om in die gees te kom vir ’n volgende praatjie?”
Só mal is sy sekerlik nie, meen ek. En is die korrekte term nie eerder “terugspeel” nie? Sal ook nie weet nie, want al het ons doerie tyd hoe hard ook al geluister, kon niemand lekker hoor wat Beëlsebub skynbaar gepredik het by monde van die arme Chris de Burgh nie.
Al wat gebeur het, is dat die een wie se langspeelplaat dit was, so de dinges in geraak het oor die krappery dat menige vriendskap op ’n garage-paartie in die hek geduik het.
“En die grootste ironie,” sê my wyse vriendin, “is dat ons dit nooit sou probeer as Rodney Seale dit nie so klokslag onder ons aandag gebring het nie.”
Eensklaps is ek
terug in die een of ander saaltjie tydens die een of ander skoolkamp of veldskool– dit was altyd koud en trekkerig in daardie sale, maar gelukkig was daar mos altyd ’n spreker wat die warm vuur in ons harte wou aanblaas.
“Het jy geweet,” nou druk my speelse vriendin haar vinger so diep in die room dat ’n man aan die oorkantste tafel nie weet waar om te kyk nie, “dat einste ­Seale steeds praatjies maak? Jammer dis te laat vir jou twee telge, want hy adverteer ’n werksessie sodat jy binne sewe dae ’n nuwe tiener kan hê. Indrukwekkend, nè? Maar nie so verreikend soos die sinnetjie nie wat sê hy het al 900 000 tieners se lewe geraak . . .”
Nou druk my speelse vriendin haar vinger so diep in die room dat ’n man aan die oorkantste tafel nie weet waar om te kyk nie.
Om te dink my spruite is, o skande, uitgesluit by dié getal. Geseënd is hulle ook dat me. Wiid se kampe altyd gebots het met gimnastiekklasse of netbalwedstryde, of nie ingepas het op ons kalender tussen Oppikoppi en Rocking the
Terwyl ek ook nog wonder wat het toe van die hangertjie met die skoenlapper geword nadat ek dit spesiaal gaan koop het omdat Seale en die dominee en die skoolhoof en die Kinderkranstannie daarteen gewaarsku het – waar wás hul gedagtes?! – skuif my skalks vriendin haar foon onder my neus met ’n uitnodiging na die Mix-en-Fix Hoërskoolkamp (sic) op me. Wiid se webwerf, in haar eie woorde:
Moenie die geleentheid misloop nie! ALLES oor verhoudinge, keuses en pêlle. En natuurlik moet ons praat oor die media se invloed op jou lewe en siening oor seks, liefde en verhoudinge. Ek belowe, dis die beste belegging in jou vrouwees en manwees! Kom kuier tot jou tone tintel en die butterflies in jou maag moeg is!
“Is dit net ek,” vra my vriendin met diepe erns, “maar klink Wiid nie baie soos daai ander goed wat ’n mens mix wat jou fix nie?
“Hoe mis ek daardie dae van tintelende tone en skoenlappers . . .”
Meer oor: Gretha Wiid | Rubriek | Mening